เขียนย่อหน้าเกี่ยวกับ เดอะมอลล์ ใช้ห้องน้ำเป็น Soft Power อย่างไร
เดอะมอลล์ กรุ๊ป มีการปรับปรุงเดอะมอลล์ท่าพระเป็นศูนย์การค้าเป็นแบบไฮบริดให้เข้ากับไลฟ์สไตล์ของผู้บริโภคยุค New Normal และมีการปรับเปลี่ยนพื้นที่ค้าปลีกเดิมบางส่วนเป็นห้องน้ำใหม่เพิ่มขึ้น ซึ่งเหตุผลที่ให้ความสำคัญกับการปรับโฉมห้องน้ำเป็นอันดับต้นๆ คือ พฤติกรรมของลูกค้าที่ใส่ใจด้านสุขอนามัยมากขึ้น เนื่องจากสถานการณ์ COVID-19 เข้ามาเป็นส่วนหนึ่งของสังคม ทำให้ลูกค้าหมั่นล้างมือบ่อยขึ้นและเลือกเข้าห้องน้ำที่สะอาด รวมทั้งไม่เพียงแต่จะเข้ามาใช้ห้องน้ำเพื่อขับถ่ายเท่านั้น แต่ยังเข้ามาทำกิจธุระอื่นๆ อีกด้วย นี่คือความตั้งใจที่เดอะมอลล์ กรุ๊ป จะให้ห้องน้ำเป็น Rest Area

บทเรียนจากย่อหน้านี้

เดอะมอลล์ ใช้ห้องน้ำเป็น Soft Power อย่างไร?

เนื่องจากการแพร่ระบาดของ COVID-19 ที่อยู่ร่วมกับเรามานานกว่า 2 ปี ทำให้ผู้คนถูกจำกัดเสรีภาพและทางเลือกในการใช้ชีวิต จึงทำให้พฤติกรรมเปลี่ยนไปจนมาสู่ยุคที่เราเรียกกันติดปากว่า New Normal เช่น ใช้ชีวิตกับครอบครัวและคนรอบข้างมากขึ้น ดูแลตัวเองให้ดีขึ้น รวมถึงหันมาใส่ใจสิ่งแวดล้อม

การรีแบรนดิ้ง “เดอะมอลล์ ท่าพระ” สู่ “เดอะมอลล์ไลฟ์สโตร์ ท่าพระ” ทุ่มงบประมาณถึง 3,000 ล้านบาท กับการรีโนทเวทครั้งใหญ่ในรอบ 32 ปี พลิกโฉมทุกองค์ประกอบและทุกการออกแบบบนพื้นที่มากกว่า 150,000 ตารางเมตร

ภายใต้คอนเซ็ปต์ URBAN PLAYGROUND ที่ได้มอบบริการและสิ่งอำนวยความสะดวกให้กับผู้คนทุกเพศทุกวัย ไม่ว่าจะเป็นการเพิ่มจำนวนและปรับปรุงห้องน้ำเพื่อให้ลูกค้ารู้สึกปลอดภัยเมื่อเข้าใช้ เพิ่มจำนวนที่จอดรถ เพิ่มร้านอาหารชั้นนำ เพิ่ม Fitness First พื้นที่สำหรับคนรักสุขภาพ และ HarborLand แหล่งมอบความสุขให้กับเด็กๆ เพื่อให้เข้าถึงลูกค้าหลากหลายกลุ่มยิ่งขึ้น และเพื่อยกระดับให้เดอะมอลล์ไลฟ์สโตร์ ท่าพระ เป็นพื้นที่แห่งความสนุกสำหรับทุกคนในครอบครัว

จากการศึกษาพฤติกรรมที่เปลี่ยนแปลงของผู้บริโภค เดอะมอลล์ พบว่าผู้บริโภคเข้าห้างศูนย์การค้าเพื่อไปซื้อของน้อยลงแต่ไปทำกิจกรรมอื่น ๆ อย่างที่ได้กล่าวไปข้างต้น โดยเฉลี่ยแล้วการมาศูนย์การค้า 1 ครั้ง ลูกค้าจะเข้าห้องน้ำ 2-3 ครั้ง ซึ่งที่ผ่านมาเดอะมอลล์ท่าพระถือว่ามีจำนวนห้องน้ำที่ไม่เพียงพอต่อความต้องการ

ดังนั้นการปรับปรุงเดอะมอลล์ท่าพระแบบ 100% ในครั้งนี้ นอกเหนือจากการดึงเอาตัวห้างสรรพสินค้าออกไป และปรับเป็นศูนย์การค้าเป็นแบบไฮบริด (Hybrid Retail Store) ให้เข้ากับไลฟ์สไตล์ของผู้บริโภคยุค New Normal ให้ห้าง สรรพสินค้าเป็นมากกว่านั้น พื้นที่ค้าปลีกเดิมบางส่วนจึงถูกปรับเปลี่ยนมาเป็นห้องน้ำใหม่เพิ่มขึ้น

เหตุผลที่เดอะมอลล์ กรุ๊ป เลือกให้ความสำคัญกับการปรับโฉมห้องน้ำเป็นอันดับต้นๆ คือ พฤติกรรมของลูกค้าที่ใส่ใจด้านสุขอนามัยมากขึ้น ซึ่งต้องยอมรับว่า COVID-19 แทบจะเข้ามาเป็นส่วนหนึ่งของสังคม ทำให้ลูกค้าที่เข้ามาใช้บริการหมั่นล้างมือบ่อยขึ้นและเลือกเข้าห้องน้ำที่สะอาด 

เพราะปัจจุบันลูกค้าไม่เพียงแต่จะเข้ามาใช้ห้องน้ำเพื่อขับถ่ายเท่านั้น แต่ยังเข้ามาทำกิจธุระอื่นๆ เช่น แต่งหน้าทำผม เปลี่ยนแพมเพิร์สให้เด็กเล็ก ถ่ายรูปหน้ากระจกกับเพื่อน และถึงห้องน้ำจะเป็นเพียงห้องสี่เหลี่ยมแคบๆ แต่ห้องน้ำยังถือว่าเป็น Safe Zone เป็นพื้นที่สงบจิตสงบใจของใครหลายคน ดังนั้น การปรับเปลี่ยนห้องน้ำในครั้งนี้ เดอะมอลล์มีความตั้งใจให้เป็นจาก Restroom เป็น Rest Area จริงๆ